title: 2011/118/EU: Rådets afgørelse af 18. januar 2011 om indgåelse af aftalen mellem Den Europæiske Union og Georgien om tilbagetagelse af personer, der er bosiddende uden tilladelse

text:
               25.2.2011

               DA

               Den Europæiske Unions Tidende

               L 52/45

         RÅDETS AFGØRELSE
   af 18. januar 2011
   om indgåelse af aftalen mellem Den Europæiske Union og Georgien om tilbagetagelse af personer, der er bosiddende uden tilladelse
   (2011/118/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 79, stk. 3, sammenholdt med artikel 218, stk. 6, litra a), nummer v),
   under henvisning til forslag fra Europa-Kommissionen,
   under henvisning til godkendelse fra Europa-Parlamentet, og
   ud fra følgende betragtninger:

               (1)

               I overensstemmelse med Rådets afgørelse 2010/687/EF 8. november 2010 (1) undertegnet på Den Europæiske Unions vegne den 17. juni 2010 med forbehold af dens senere indgåelse.

               (2)

               Aftalen bør godkendes.

               (3)

               Ved aftalen nedsættes et blandet tilbagetagelsesudvalg, som kan vedtage sin forretningsorden. Det er hensigtsmæssigt at indføre en forenklet procedure til fastlæggelsen af Unionens holdning hertil.

               (4)

               I medfør af artikel 3 i protokol (nr. 21) om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, har Det Forenede Kongerige meddelt, at det ønsker at deltage i vedtagelsen og anvendelsen af denne afgørelse.

               (5)

               I medfør af artikel 1 og 2 i protokol (nr. 21) om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde og med forbehold af artikel 4 i samme protokol deltager Irland ikke i vedtagelsen af denne afgørelse, som ikke er bindende for og ikke finder anvendelse i Irland.

               (6)

               I medfør af artikel 1 og 2 i protokol (nr. 22) om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i vedtagelsen af denne afgørelse, som ikke er bindende for og ikke finder anvendelse i Danmark —

         VEDTAGET DENNE AFGØRELSE:
   Artikel 1
   Aftalen mellem Den Europæiske Union og Georgien om tilbagetagelse af personer, der er bosiddende uden tilladelse (i det følgende benævnt »aftalen«), godkendes herved på Unionens vegne.
   Teksten til aftalen er knyttet til denne afgørelse.
   Artikel 2
   Formanden for Rådet udpeger den person, som på Unionens vegne er beføjet til at foranstalte den notifikation, der er omhandlet i aftalens artikel 23, stk. 2, med henblik på at udtrykke Unionens samtykke til at blive bundet af aftalen (2).
   Artikel 3
   Kommissionen, der bistås af eksperter fra medlemsstaterne, repræsenterer Unionen i Det Blandede Tilbagetagelsesudvalg, der nedsættes ved aftalens artikel 18.
   Artikel 4
   Den holdning, som Unionen skal indtage i Det Blandede Tilbagetagelsesudvalg til fastsættelsen af dettes forretningsorden i henhold til artikel 18, stk. 5, i aftalen, fastlægges af Kommissionen efter høring af et særligt udvalg, der udpeges af Rådet.
   Artikel 5
   Denne afgørelse træder i kraft på dagen for vedtagelsen.

      Udfærdiget i Bruxelles, den 18. januar 2011.

            På Rådets vegne

         MATOLCSY Gy.

            Formand

      (1)  EUT L 294 af 12.11.2010, s. 9.

      (2)  Datoen for aftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.
    ---documentbreak---

               25.2.2011

               DA

               Den Europæiske Unions Tidende

               L 52/47

         AFTALE
   mellem Den Europæiske Union og Georgien om tilbagetagelse af personer, der er bosiddende uden tilladelse
   DE HØJE KONTRAHERENDE PARTER,
   DEN EUROPÆISKE UNION, i det følgende benævnt »Unionen«,
   og
   GEORGIEN,
   SOM ER BESLUTTEDE på at styrke deres samarbejde for at kunne bekæmpe ulovlig indvandring mere effektivt,
   SOM ØNSKER gennem denne aftale og på grundlag af gensidighed at indføre hurtige og effektive procedurer til identifikation og sikker tilbagesendelse under ordnede forhold af personer, som ikke længere opfylder betingelserne for indrejse, ophold eller bopæl på Georgiens eller en af Den Europæiske Unions medlemsstaters område, og at lette sådanne personers transit på en samarbejdsbetonet måde,
   SOM UNDERSTREGER, at denne aftale ikke berører internationale rettigheder, forpligtelser og ansvar, som Unionen, dens medlemsstater og Georgien har ifølge folkeretten, navnlig den europæiske konvention af 4. november 1950 om beskyttelse af menneskerettigheder og grundlæggende frihedsrettigheder og konventionen af 28. juli 1951 om flygtninges retsstilling som ændret ved protokollen af 31. januar 1967,
   SOM TAGER I BETRAGTNING, at i medfør af protokol nr. 21 om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Irland ikke i denne aftale, medmindre det meddeler sit ønske herom i overensstemmelse med nævnte protokol,
   SOM TAGER I BETRAGTNING, at bestemmelserne i denne aftale, som falder ind under anvendelsesområdet for tredje del, afsnit V, i traktaten om Den Europæiske Unions funktionsmåde, i henhold til den protokol om Danmarks stilling, der er knyttet som bilag til traktaten om Den Europæiske Union og traktaten om Den Europæiske Unions funktionsmåde, ikke gælder for Kongeriget Danmark,
   ER BLEVET ENIGE OM FØLGENDE:
   Artikel 1
   Definitioner
   I denne aftale forstås ved:
   a)   »kontraherende parter«: Georgien og Unionen
   b)   »georgisk statsborger«: enhver, der er statsborger i Georgien
   c)   »statsborger i en medlemsstat«: enhver, der er statsborger i en medlemsstat som fastsat i EU-bestemmelserne
   d)   »medlemsstat«: enhver af Den Europæiske Unions medlemsstater, der er bundet af denne aftale
   e)   »tredjelandsstatsborger«: enhver, der er statsborger i et andet land end Georgien eller en af medlemsstaterne
   f)   »statsløs person«: enhver, der ikke har statsborgerskab i nogen stat
   g)   »opholdstilladelse«: en tilladelse, uanset hvilken type der er tale om, udstedt af Georgien eller en medlemsstat, som gør det muligt for en person at opholde sig på den udstedende stats område. Dette omfatter ikke midlertidig opholdstilladelse i forbindelse med behandlingen af en asylansøgning eller en ansøgning om opholdstilladelse
   h)   »visum«: en tilladelse udstedt af eller en afgørelse truffet af Georgien eller en af medlemsstaterne, og som er nødvendig for indrejse i eller transit gennem den pågældende stats område. Dette omfatter ikke et lufthavnstransitvisum
   i)   »begærende stat«: den stat (Georgien eller en af medlemsstaterne), som fremsætter en tilbagetagelsesbegæring i medfør af artikel 7 eller en transitbegæring i medfør af artikel 14 i denne aftale
   j)   »stat, som begæringen rettes til«: den stat (Georgien eller en af medlemsstaterne), som en tilbagetagelsesbegæring i medfør af artikel 7 eller en transitbegæring i medfør af artikel 14 i denne aftale rettes til
   k)   »kompetent myndighed«: enhver national myndighed i Georgien eller en medlemsstat, som har til opgave at gennemføre denne aftale i medfør af artikel 19, stk. 1, litra a),
   l)   »transit«: en tredjelandsstatsborgers eller statsløs persons passage gennem den stat, som begæringen rettes til, under en rejse fra den begærende stat til bestemmelseslandet
   m)   »grænseregion«: et område inden for en radius på op til 5 km fra havneområder, herunder toldområder, og fra internationale lufthavne i medlemsstaterne og Georgien.
   AFDELING I

      TILBAGETAGELSESFORPLIGTELSER FOR GEORGIEN

   Artikel 2
   Tilbagetagelse af egne statsborgere
   1.   Georgien tilbagetager på begæring af en medlemsstat og uden andre formaliteter end de i denne aftale fastsatte enhver person, der ikke eller ikke længere opfylder de gældende betingelser for indrejse i eller ophold eller bopæl på den begærende medlemsstats område, forudsat at det bevises eller med rimelighed på grundlag af de fremlagte umiddelbare vidnesbyrd kan formodes, at den pågældende person er georgisk statsborger.
   2.   Georgien tilbagetager også:

               a)

               ugifte mindreårige børn af de i stk. 1 nævnte personer, uanset deres fødested eller statsborgerskab, medmindre de har en uafhængig opholdsret i den begærende medlemsstat eller har en gyldig opholdstilladelse udstedt af en anden medlemsstat, og

               b)

               ægtefæller med et andet statsborgerskab til de i stk. 1 nævnte personer, forudsat at de har ret til at indrejse i og opholde sig på Georgiens område eller får ret dertil, medmindre de har en uafhængig opholdsret i den begærende medlemsstat eller har en gyldig opholdstilladelse udstedt af en anden medlemsstat.

         3.   Georgien tilbagetager også personer, der har fået frataget, mistet eller givet afkald på statsborgerskab i Georgien efter indrejse på en medlemsstats område, medmindre den pågældende medlemsstat som et minimum har stillet de pågældende personer statsborgerskab i udsigt.
   4.   Når Georgien har afgivet positivt svar på tilbagetagelsesbegæringen, udsteder Georgiens kompetente diplomatiske repræsentation eller konsulat, uanset om den person, der skal tilbagetages, ønsker det, straks og senest inden 3 arbejdsdage det fornødne rejsedokument til den pågældendes tilbagerejse med en gyldighed på mindst 90 dage. Hvis Georgien ikke har udstedt rejsedokumentet inden 3 arbejdsdage, tages det som tegn på, at landet accepterer, at EU-standardrejsedokumentet til udsendelsesformål anvendes (1).
   5.   Hvis den pågældende person af retlige eller faktuelle årsager ikke kan overføres inden udløbet af gyldighedsperioden for det rejsedokument, der oprindeligt var udstedt, forlænger Georgiens kompetente diplomatiske repræsentation eller konsulat inden 3 arbejdsdage gyldigheden af rejsedokumentet eller udsteder om nødvendigt et nyt rejsedokument med samme gyldighedsperiode. Hvis Georgien ikke inden 3 arbejdsdage har udstedt det nye rejsedokument eller forlænget fristen herfor, tages det som tegn på, at landet accepterer, at EU-standardrejsedokumentet til udsendelsesformål anvendes (2).
   Artikel 3
   Tilbagetagelse af tredjelandsstatsborgere og statsløse
   1.   Georgien tilbagetager på begæring af en medlemsstat og uden andre formaliteter end de i denne aftale fastsatte alle tredjelandsstatsborgere eller statsløse personer, som ikke eller ikke længere opfylder de gældende betingelser for indrejse i eller ophold eller bopæl på den begærende medlemsstats område, forudsat at det bevises eller med rimelighed på grundlag af de fremlagte umiddelbare vidnesbyrd kan formodes, at de pågældende personer:

               a)

               på tidspunktet for tilbagetagelsesbegæringens fremsættelse havde et gyldigt visum eller en gyldig opholdstilladelse udstedt af Georgien, eller

               b)

               ulovligt og direkte indrejste på medlemsstatens område efter at have opholdt sig i eller have været i transit på Georgiens område.

         2.   Tilbagetagelsesforpligtelsen i stk. 1 gælder ikke, hvis:

               a)

               tredjelandsstatsborgeren eller den statsløse person kun har været i lufthavnstransit i en international lufthavn i Georgien, eller

               b)

               den begærende medlemsstat har udstedt et visum eller en opholdstilladelse til tredjelandsstatsborgeren eller den statsløse person, før eller efter at personen indrejste i den pågældende stats område, medmindre:

                           i)

                           den pågældende person er i besiddelse af et visum eller en opholdstilladelse udstedt af Georgien, som har en længere gyldighedsperiode,

                           ii)

                           det visum eller den opholdstilladelse, som den begærende medlemsstat har udstedt, er udstedt på grundlag af forfalskede dokumenter eller urigtige erklæringer, eller

                           iii)

                           den pågældende person misligholder forpligtelser, som er knyttet til visummet

               c)

               den stat, som begæringen rettes til, har udvist tredjelandsstatsborgeren eller den statsløse person til vedkommendes oprindelsesstat eller til en tredjestat.

         3.   Når Georgien har afgivet positivt svar på tilbagetagelsesbegæringen, udsteder den straks og senest inden 3 arbejdsdage et rejsedokumentet til udsendelsesformål til den person, hvis tilbagetagelse er blevet accepteret,. Hvis Georgien ikke har udstedt rejsedokumentet inden 3 arbejdsdage, tages det som tegn på, at landet accepterer, at EU-standardrejsedokumentet til udsendelsesformål anvendes.
   AFDELING II

      TILBAGETAGELSESFORPLIGTELSER FOR UNIONEN

   Artikel 4
   Tilbagetagelse af egne statsborgere
   1.   En medlemsstat tilbagetager på begæring af Georgien og uden andre formaliteter end de i denne aftale fastsatte enhver person, der ikke eller ikke længere opfylder de gældende betingelser for indrejse i eller ophold eller bopæl på Georgiens område, forudsat at det bevises eller med rimelighed på grundlag af de fremlagte umiddelbare vidnesbyrd kan formodes, at den pågældende person er statsborger i den pågældende medlemsstat.
   2.   En medlemsstat tilbagetager også:

               a)

               ugifte mindreårige børn af de i stk. 1 nævnte personer, uanset deres fødested eller statsborgerskab, medmindre de har en uafhængig opholdsret i Georgien, og

               b)

               ægtefæller med et andet statsborgerskab til de i stk. 1 nævnte personer, forudsat at de har ret til at indrejse i og opholde sig på den medlemsstats område, som begæringen rettes til, eller får ret dertil, medmindre de har en uafhængig opholdsret i Georgien.

         3.   En medlemsstat tilbagetager også personer, der har fået frataget eller givet afkald på en medlemsstats statsborgerskab efter indrejse i Georgiens område, medmindre Georgien som et minimum har stillet de pågældende personer statsborgerskab i udsigt.
   4.   Når den medlemsstat, som begæringen rettes til, har afgivet positivt svar på tilbagetagelsesbegæringen, udsteder den pågældende medlemsstats kompetente diplomatiske repræsentation eller konsulat, uanset om den person, der skal tilbagetages, ønsker det, straks og senest inden 3 arbejdsdage det fornødne rejsedokument til den pågældendes tilbagerejse med en gyldighed på mindst 90 dage. Hvis den pågældende medlemsstat ikke har udstedt rejsedokumentet inden 3 arbejdsdage, tages det som tegn på, at den accepterer, at det georgiske standardrejsedokument til udsendelsesformål anvendes.
   5.   Hvis den pågældende person af retlige eller faktuelle årsager ikke kan overføres inden udløbet af gyldighedsperioden for det rejsedokument, der oprindeligt var udstedt, forlænger den medlemsstats kompetente diplomatiske repræsentation eller konsulat, som begæringen rettes til, inden 3 arbejdsdage gyldigheden af rejsedokumentet eller udsteder om nødvendigt et nyt rejsedokument med samme gyldighedsperiode. Hvis den pågældende medlemsstat ikke har udstedt det nye rejsedokument eller forlænget fristen herfor inden 3 arbejdsdage, tages det som tegn på, at den accepterer, at det georgiske standardrejsedokument til udsendelsesformål anvendes.
   Artikel 5
   Tilbagetagelse af tredjelandsstatsborgere og statsløse personer
   1.   En medlemsstat tilbagetager på begæring af Georgien og uden andre formaliteter end de i denne aftale fastsatte alle tredjelandsstatsborgere eller statsløse personer, som ikke eller ikke længere opfylder de gældende betingelser for indrejse i eller ophold eller bopæl på Georgiens område, forudsat at det bevises eller med rimelighed på grundlag af de fremlagte umiddelbare vidnesbyrd kan formodes, at de pågældende personer:

               a)

               på tidspunktet for tilbagetagelsesbegæringens fremsættelse havde et gyldigt visum eller en gyldig opholdstilladelse udstedt af den medlemsstat, som begæringen rettes til, eller

               b)

               ulovligt og direkte indrejste i Georgiens område efter at have opholdt sig i eller have været i transit gennem den medlemsstats område, som begæringen rettes til.

         2.   Tilbagetagelsesforpligtelsen i stk. 1 gælder ikke, hvis:

               a)

               tredjelandsstatsborgeren eller den statsløse person kun har været i lufthavnstransit i en international lufthavn i den medlemsstat, som begæringen rettes til, eller

               b)

               Georgien har udstedt et visum eller en opholdstilladelse til tredjelandsstatsborgeren eller den statsløse person, før eller efter at personen indrejste i Georgiens område, medmindre:

                           i)

                           den pågældende person er i besiddelse af et visum eller en opholdstilladelse udstedt af den medlemsstat, som begæringen rettes til, som har en længere gyldighedsperiode,

                           ii)

                           det visum eller den opholdstilladelse, som Georgien har udstedt, er udstedt på grundlag af forfalskede dokumenter eller urigtige erklæringer, eller

                           iii)

                           den pågældende person misligholder forpligtelser, som er knyttet til visummet

               c)

               den medlemsstat, som begæringen rettes til, har udvist tredjelandsstatsborgeren eller den statsløse person til vedkommendes oprindelsesstat eller til en tredjestat.

         3.   Den i stk. 1 omhandlede tilbagetagelsesforpligtelse påhviler den medlemsstat, der har udstedt visummet eller opholdstilladelsen. Hvis to eller flere medlemsstater har udstedt et visum eller en opholdstilladelse, påhviler den i stk. 1 omhandlede tilbagetagelsesforpligtelse den medlemsstat, der har udstedt det dokument, der har den længste gyldighedsperiode, eller, hvis et eller flere af de udstedte dokumenter allerede er udløbet, det dokument, der stadig er gyldigt. Hvis samtlige dokumenter allerede er udløbet, gælder den i stk. 1 omhandlede tilbagetagelsesforpligtelse den medlemsstat, der har udstedt dokumentet med den seneste udløbsdato. Hvis sådanne dokumenter ikke foreligger, påhviler den i stk. 1 omhandlede tilbagetagelsesforpligtelse den medlemsstat, som den pågældende person sidst udrejste af.
   4.   Når den medlemsstat, som begæringen rettes til, har afgivet positivt svar på tilbagetagelsesbegæringen, udsteder den straks og senest inden 3 arbejdsdage et rejsedokumentet til udsendelsesformål til den person, hvis tilbagetagelse er blevet accepteret. Hvis medlemsstaten ikke har udstedt rejsedokumentet inden 3 arbejdsdage, tages det som tegn på, at den accepterer, at det georgiske standardrejsedokument til udsendelsesformål anvendes.
   AFDELING III

      TILBAGETAGELSESPROCEDURE

   Artikel 6
   Principper
   1.   Enhver overførsel af en person, der skal tilbagetages i henhold til en af de i denne aftales artikel 2-5 fastlagte forpligtelser, er betinget af, at der fremsættes en begæring om tilbagetagelse til den kompetente myndighed i den stat, som begæringen rettes til, jf. dog stk. 2.
   2.   Hvis den person, der skal tilbagetages, er i besiddelse af et gyldigt rejsedokument eller identitetskort, kan overførslen af den pågældende ske, uden at den begærende stat skal fremsende en tilbagetagelsesbegæring eller en skriftlig meddelelse, jf. artikel 11, stk. 1, til den kompetente myndighed i den stat, som begæringen rettes til.
   3.   Hvis en person er blevet pågrebet i den begærende stats grænseregion (herunder lufthavne) efter ulovligt at have passeret grænsen direkte fra den stat, som begæringen rettes til, kan den begærende stat indgive en tilbagetagelsesbegæring inden 2 dage efter personens pågribelse (fremskyndet procedure), jf. dog stk. 2.
   Artikel 7
   Tilbagetagelsesbegæring
   1.   Tilbagetagelsesbegæringen skal så vidt muligt indeholde følgende oplysninger:

               a)

               oplysninger om den person, der skal tilbagetages (f.eks. fulde navn, fødselsdato og om muligt fødested og seneste opholdssted) og i givet fald oplysninger om mindreårige ugifte børn og/eller ægtefæller

               b)

               i tilfælde af egne statsborgere, angivelse af, på hvilken måde beviser eller umiddelbare vidnesbyrd for statsborgerskab vil blive fremlagt

               c)

               i tilfælde af tredjelandsstatsborgere og statsløse personer, angivelse af, på hvilken måde beviser eller umiddelbare vidnesbyrd for betingelserne for tilbagetagelse af tredjelandsstatsborgere og statsløse personer samt ulovlig indrejse og ulovligt ophold vil blive fremlagt

               d)

               et fotografi af den person, som skal tilbagetages

               e)

               fingeraftryk.

         2.   Tilbagetagelsesbegæringen skal så vidt muligt også indeholde følgende oplysninger:

               a)

               en erklæring om, at den person, der skal overføres, kan have brug for hjælp eller pleje, forudsat at den pågældende person udtrykkeligt har givet sit samtykke til denne erklæring

               b)

               enhver anden beskyttelses- eller sikkerhedsforanstaltning, der kan være nødvendig ved den enkelte overførsel.

         3.   En fælles formular til brug for udfærdigelse af tilbagetagelsesbegæringer findes i bilag 5 til denne aftale.
   4.   Til fremsendelse af en tilbagetagelsesbegæring kan benyttes alle former for kommunikationsmidler, også elektroniske medier.
   Artikel 8
   Bevis for statsborgerskab
   1.   Bevis for statsborgerskab i henhold til artikel 2, stk. 1, og artikel 4, stk. 1, fremlægges, navnlig i form af de i bilag 1 til denne aftale anførte dokumenter, også de dokumenter, hvis gyldighed er udløbet for op til 6 måneder siden. Hvis sådanne dokumenter fremlægges, skal både medlemsstaterne og Georgien gensidigt anerkende den pågældendes statsborgerskab uden yderligere efterforskning. Bevis for statsborgerskab kan ikke fremlægges ved hjælp af falske dokumenter.
   2.   Umiddelbart vidnesbyrd for statsborgerskab i henhold til artikel 2, stk. 1, og artikel 4, stk. 1, fremlægges, navnlig i form af de i bilag 2 til denne aftale anførte dokumenter, også selv om deres gyldighedsperiode er udløbet. Hvis sådanne dokumenter fremlægges, skal medlemsstaterne og Georgien anse den pågældende persons statsborgerskab for bevist, medmindre de kan fremlægge bevis for det modsatte. Umiddelbart vidnesbyrd for statsborgerskab kan ikke fremlægges ved hjælp af falske dokumenter.
   3.   Hvis ingen af de i bilag 1 eller 2 anførte dokumenter kan fremlægges, eller hvis de er utilstrækkelige, træffer den stats diplomatiske og konsulære repræsentation, som begæringen rettes til, på begæring af den begærende stat, som er anført i tilbagetagelsesbegæringen, foranstaltninger til uden urimelig forsinkelse og senest inden 4 arbejdsdage fra datoen for modtagelse af tilbagetagelsesbegæringen at afhøre den person, der skal tilbagetages, for at fastslå vedkommendes statsborgerskab. Proceduren for sådanne afhøringer kan fastlægges i de i denne aftales artikel 19 omhandlede gennemførelsesprotokoller.
   Artikel 9
   Bevismateriale om tredjelandsstatsborgere og statsløse personer
   1.   Bevis for opfyldelse af betingelserne for tilbagetagelse af tredjelandsstatsborgere og statsløse personer, jf. artikel 3, stk. 1, og artikel 5, stk. 1, fremlægges, navnlig i form af det i bilag 3 til denne aftale anførte bevismateriale. Det kan ikke fremlægges ved hjælp af falske dokumenter. Ethvert sådant bevis anerkendes gensidigt af medlemsstaterne og Georgien uden yderligere efterforskning.
   2.   Umiddelbart vidnesbyrd for opfyldelse af betingelserne for tilbagetagelse af tredjelandsstatsborgere og statsløse personer, jf. artikel 3, stk. 1, og artikel 5, stk. 1, fremlægges, navnlig i form af det i bilag 4 til denne aftale anførte bevismateriale. Det kan ikke fremlægges ved hjælp af falske dokumenter. Hvis der fremlægges et sådant umiddelbart vidnesbyrd, anser medlemsstaterne og Georgien betingelserne for at være opfyldt, medmindre de kan fremlægge bevis for det modsatte.
   3.   Ulovlig indrejse eller bopæl eller ulovligt ophold dokumenteres ved hjælp af den pågældende persons rejsedokumenter, hvis det krævede visum eller en anden tilladelse til ophold på den begærende stats område mangler. En erklæring fra den begærende stat om, at det findes godtgjort, at den pågældende person ikke er i besiddelse af de fornødne rejsedokumenter, visum eller opholdstilladelse, skal ligeledes indeholde umiddelbart vidnesbyrd for den ulovlige indrejse eller bopæl eller det ulovlige ophold.
   Artikel 10
   Frister
   1.   Tilbagetagelsesbegæringen forelægges den kompetente myndighed i den stat, som begæringen rettes til, højst 6 måneder efter at den begærende stats kompetente myndigheder har fået kendskab til, at en tredjelandsstatsborger eller en statsløs person ikke eller ikke længere opfylder de gældende betingelser for indrejse, ophold eller bopæl. Hvis der foreligger retlige eller faktuelle hindringer for, at begæringen kan fremlægges i tide, forlænges fristen på begæring af den begærende stat, men kun så længe hindringerne består.
   2.   En tilbagetagelsesbegæring skal besvares skriftligt

               a)

               inden 2 arbejdsdage, hvis begæringen er fremsat som led i den fremskyndede procedure (artikel 6, stk. 3), eller

               b)

               inden 12 kalenderdage i alle andre tilfælde.

         Denne frist begynder at løbe fra datoen for modtagelsen af tilbagetagelsesbegæringen. Hvis der ikke er afgivet svar inden fristens udløb, betragtes overførslen som accepteret.
   3.   Afvisning af en tilbagetagelsesbegæring skal begrundes skriftligt.
   4.   Efter at der er givet samtykke eller i givet fald efter udløbet af de i stk. 2 fastsatte frister, skal den pågældende person overføres inden 3 måneder. På anmodning af den begærende stat kan denne frist forlænges med den tid, det tager at løse retlige eller praktiske problemer.
   Artikel 11
   Overførsels- og befordringsmåde
   1.   Før en person tilbagesendes, underretter de kompetente myndigheder i den begærende medlemsstat skriftligt og senest 3 arbejdsdage i forvejen de kompetente myndigheder i den stat, som begæringen rettes til, om tilbagesendelsesdatoen, indrejsestedet, eventuel ledsagelse og anden information, der er relevant for overførslen, jf. dog artikel 6, stk. 2.
   2.   Befordringen kan ske ad luftvejen eller over land. Tilbagesendelse ad luftvejen er ikke begrænset til brug af Georgiens eller medlemsstaternes nationale luftfartsselskaber og kan finde sted med rutefly eller for statsborgere fra den stat, som begæringen rettes til, med charterfly. Ledsagede tilbagesendelser er ikke begrænset til bemyndigede personer fra den begærende stat, idet der skal blot være tale om bemyndigede personer fra Georgien eller en af medlemsstaterne.
   Artikel 12
   Tilbagetagelser, der er behæftet med fejl
   Den begærende stat tilbagetager alle personer, som er tilbagetaget af den stat, som begæringen rettes til, hvis det inden 6 måneder, og i tilfælde af tredjelandsstatsborgere eller statsløse personer inden 12 måneder, efter overførslen af den pågældende person konstateres, at kravene i denne aftales artikel 2 til 5 ikke er opfyldt.
   I sådanne tilfælde anvendes procedurebestemmelserne i denne aftale tilsvarende, og der skal fremlægges alle disponible oplysninger om den pågældende persons faktiske identitet og nationalitet.
   AFDELING IV

      TRANSITOPERATIONER

   Artikel 13
   Principper
   1.   Medlemsstaterne og Georgien bør begrænse transit af tredjelandsstatsborgere og statsløse personer til tilfælde, hvor sådanne personer ikke kan tilbagesendes direkte til bestemmelseslandet.
   2.   Georgien tillader transit af tredjelandsstatsborgere og statsløse personer, hvis en medlemsstat anmoder herom, og en medlemsstat tillader transit af tredjelandsstatsborgere og statsløse personer, hvis Georgien anmoder herom, forudsat at den videre rejse gennem eventuelle andre transitlande og tilbagetagelsen fra bestemmelseslandets side er sikret.
   3.   Georgien eller en medlemsstat kan afvise transit:

               a)

               hvis den pågældende tredjelandsstatsborger eller statsløse risikerer at blive udsat for tortur eller umenneskelig eller nedværdigende behandling eller straf, dødsstraf eller forfølgelse på grund af race, religion, nationalitet eller tilhørsforhold til en bestemt social gruppe eller politisk overbevisning i bestemmelseslandet eller et transitland

               b)

               hvis den pågældende tredjelandsstatsborger eller statsløse person vil blive genstand for strafferetslig forfølgning eller sanktioner i den stat, som begæringen rettes til, eller et transitland, eller

               c)

               hvis det kan begrundes med hensynet til offentlig sundhed, den nationale sikkerhed, den offentlige orden eller andre nationale interesser i den stat, som begæringen rettes til.

         4.   Georgien eller en medlemsstat kan tilbagekalde enhver udstedt tilladelse, hvis der efterfølgende opstår eller fremdrages forhold som omhandlet i stk. 3, som lægger hindringer i vejen for transitoperationen, eller hvis den videre rejse i eventuelle transitlande eller tilbagetagelsen fra bestemmelseslandets side ikke længere er sikret. I sådanne tilfælde skal den begærende stat straks tilbagetage den pågældende tredjelandsstatsborger eller statsløse person.
   Artikel 14
   Transitproceduren
   1.   En transitbegæring skal skriftligt forelægges den kompetente myndighed i den stat, som begæringen rettes til og skal indeholde følgende oplysninger:

               a)

               transittype (ad luftvejen eller over land), andre mulige transitlande og planlagt endeligt bestemmelsesland

               b)

               oplysninger om den pågældende person (f.eks. fulde navn, pigenavn, andre navne, som den pågældende bruger eller er kendt under, pseudonymer, fødselsdato og — om muligt — fødested, statsborgerskab, sprog samt rejsedokumentets art og nummer)

               c)

               planlagt indrejsested, tidspunkt for overførslen og angivelse af, om der er tale om ledsaget overførsel

               d)

               en erklæring om, at betingelserne i artikel 13, stk. 2, efter den begærende stats opfattelse er opfyldt, og at der ikke vides nogen grund til en afvisning i henhold til artikel 13, stk. 3.

         En fælles formular for transitbegæringer er knyttet til denne aftale som bilag 6.
   2.   Den stat, som begæringen rettes til, underretter inden for en frist på 5 kalenderdage efter modtagelsen af begæringen skriftligt den begærende stat om, at der er givet tilladelse til indrejse, samt bekræfter indrejsested og planlagt tidspunkt eller i modsat fald underretter den begærende stat om afvisningen af indrejsetilladelsen med en begrundelse herfor.
   3.   Hvis transitoperationen foregår ad luftvejen, fritages den person, som tilbagesendes, og den eventuelle ledsager for at ansøge om lufthavnstransitvisum.
   4.   De kompetente myndigheder i den stat, som begæringen rettes til, skal efter konsultation mellem parterne være behjælpelige ved transitoperationerne, navnlig ved at holde opsyn med de pågældende personer og stille passende faciliteter til rådighed til dette formål.
   5.   Transit af personer skal være foretaget, senest 30 dage efter modtagelsen af accepten af begæringen.
   AFDELING V

      OMKOSTNINGER

   Artikel 15
   Befordrings- og transitudgifter
   Uden at de kompetente myndigheders ret til at sikre sig godtgørelse af udgifter i forbindelse med tilbagetagelsen fra den person, der skal tilbagetages, eller fra tredjepart berøres, bæres alle befordringsudgifter i forbindelse tilbagetagelse og transitoperationer i henhold til denne aftale indtil det endelige bestemmelseslands grænse af den begærende stat.
   AFDELING VI

      DATABESKYTTELSE OG NEUTRALITETSKLAUSUL

   Artikel 16
   Databeskyttelse
   Overdragelse af personoplysninger finder kun sted, hvis det er nødvendigt, for at Georgiens eller en medlemsstats kompetente myndigheder kan gennemføre aftalen. Bearbejdning og behandling af personoplysninger i et givet tilfælde sker efter Georgiens nationale lovgivning og, dersom den registeransvarlige er en medlemsstats kompetente myndighed, efter bestemmelserne i direktiv 95/46/EF og den pågældende medlemsstats nationale lovgivning vedtaget i henhold til nævnte direktiv. Desuden gælder følgende principper:

               a)

               Personoplysninger skal behandles på en redelig og lovformelig måde.

               b)

               Personoplysningerne indsamles med det specifikke, udtrykkelige og legitime formål at gennemføre denne aftale og må ikke bearbejdes yderligere af den meddelende eller modtagende myndighed på en måde, der er uforenelig med dette mål.

               c)

               Personoplysningerne skal være tjenlige, relevante og ikke overdrevent omfattende i forhold til det formål, hvortil de indsamles og/eller bearbejdes yderligere; personoplysningerne må kun vedrøre følgende:

                           i)

                           oplysninger om den person, der skal overføres (dvs. fulde navn, eventuelle tidligere navne, andre navne, som den pågældende bruger eller er kendt under, og pseudonymer, køn, civilstand, fødselsdato og fødested, nuværende og eventuel tidligere nationalitet)

                           ii)

                           pas, identitetskort eller kørekort (nummer, gyldighedsperiode, udstedelsesdato, udstedende myndighed, udstedelsessted)

                           iii)

                           ophold på rejsen og rute

                           iv)

                           andre oplysninger, der er nødvendige til identifikation af den person, som skal overføres, eller til undersøgelse af tilbagetagelseskravene i henhold til denne aftale.

               d)

               Personoplysningerne skal være nøjagtige og om fornødent være ført ajour.

               e)

               Personoplysningerne skal opbevares på en måde, der gør det muligt at identificere den pågældende person i et tidsrum, der ikke må være længere, end hvad der er nødvendigt for det formål, til hvilket oplysningerne er indsamlet, eller for den videre bearbejdning af oplysningerne.

               f)

               Såvel den meddelende som den modtagende myndighed træffer alle rimelige foranstaltninger til at sikre berigtigelse, sletning eller spærring af personoplysninger, hvis de bearbejdes i strid med bestemmelserne i denne artikel, navnlig fordi oplysningerne ikke er tjenlige, relevante eller nøjagtige, eller fordi de er overdrevent omfattende i forhold til formålet med bearbejdningen. Dette omfatter også meddelelse til den anden part om enhver berigtigelse, sletning eller spærring af personoplysninger.

               g)

               På begæring underretter den modtagende myndighed den meddelende myndighed om, hvorledes de fremsendte oplysninger er blevet brugt, og om hvilke resultater der er opnået ved behandlingen af dem.

               h)

               Personoplysninger må kun meddeles til de kompetente myndigheder. Meddelelse til andre organer kræver den meddelende myndigheds forudgående samtykke.

               i)

               De meddelende og de modtagende myndigheder udarbejder en skriftlig oversigt over meddelelsen og modtagelsen af personoplysninger.

         Artikel 17
   Neutralitetsklausul
   1.   Denne aftale berører ikke de rettigheder og forpligtelser og det ansvar, som Unionen, medlemsstaterne og Georgien har i henhold til folkeretten, især:

               a)

               konventionen af 28. juli 1951 om flygtninges retsstilling som ændret ved protokollen af 31. januar 1967 om flygtninges retsstilling

               b)

               internationale konventioner om bestemmelse af, hvilken stat der er ansvarlig for behandlingen af asylansøgninger

               c)

               den europæiske konvention af 4. november 1950 til beskyttelse af menneskerettigheder og grundlæggende frihedsrettigheder

               d)

               FN-konventionen af 10. december 1984 mod tortur og anden grusom, umenneskelig eller nedværdigende behandling eller straf

               e)

               internationale konventioner om udlevering og transit

               f)

               multilaterale internationale konventioner og aftaler om tilbagetagelse af udenlandske statsborgere, såsom konventionen om international civil luftfart af 7. december 1944.

         2.   Intet i denne aftale er til hinder for tilbagesendelse af en person efter anden formel eller uformel aftale.
   AFDELING VII

      GENNEMFØRELSE OG ANVENDELSE

   Artikel 18
   Det Blandede Tilbagetagelsesudvalg
   1.   De kontraherende parter yder hinanden bistand i forbindelse med anvendelsen og fortolkningen af denne aftale. I dette øjemed nedsætter de et blandet tilbagetagelsesudvalg (i det følgende benævnt »udvalget«), der navnlig har følgende til opgave:

               a)

               at overvåge anvendelsen af denne aftale

               b)

               at vedtage gennemførelsesforanstaltninger til at sikre en ensartet anvendelse af denne aftale

               c)

               at sørge for jævnlig udveksling af oplysninger vedrørende de gennemførelsesprotokoller, der udarbejdes af de enkelte medlemsstater og Georgien i medfør af artikel 19 i denne aftale

               d)

               at rette henstillinger om ændringer af denne aftale og bilagene hertil.

         2.   Udvalgets afgørelser er bindende for de kontraherende parter.
   3.   Udvalget består af repræsentanter for Unionen og Georgien.
   4.   Udvalget træder sammen, når der er behov herfor, på anmodning af en af de kontraherende parter.
   5.   Udvalget fastsætter selv sin forretningsorden.
   Artikel 19
   Gennemførelsesprotokoller
   1.   På anmodning af en medlemsstat eller Georgien udarbejder Georgien og medlemsstaten en gennemførelsesprotokol med blandt andet regler om:

               a)

               udpegelse af kompetente myndigheder, grænseovergangssteder og udveksling af oplysninger om kontaktsteder

               b)

               betingelserne i forbindelse med ledsaget tilbagesendelse, herunder transit for tredjelandsstatsborgere og statsløse personer under ledsagelse

               c)

               andre hjælpemidler og dokumenter ud over dem, der er anført i bilag 1 til 4 til denne aftale

               d)

               nærmere betingelser for tilbagetagelse efter den fremskyndede procedure, og

               e)

               proceduren for afhøringer.

         2.   De i stk. 1 omhandlede gennemførelsesprotokoller træder først i kraft, efter at der er givet meddelelse herom til det i artikel 18 nævnte tilbagetagelsesudvalg.
   3.   Georgien accepterer at anvende alle bestemmelser i en gennemførelsesprotokol, som er udarbejdet i samarbejde med én medlemsstat, i sine relationer med enhver anden medlemsstat, hvis sidstnævnte anmoder herom.
   Artikel 20
   Forbindelse med bilaterale tilbagetagelsesaftaler eller -ordninger med medlemsstater
   Bestemmelserne i denne aftale går forud for bestemmelserne i enhver bilateral aftale eller ordning vedrørende tilbagetagelse af personer bosiddende uden tilladelse, som er eller måtte blive indgået mellem de enkelte medlemsstater og Georgien i medfør af artikel 19, for så vidt bestemmelserne i den bilaterale aftale er uforenelige med bestemmelserne i denne aftale.
   AFSNIT VIII

      AFSLUTTENDE BESTEMMELSER

   Artikel 21
   Territorial anvendelse
   1.   Denne aftale gælder for det område, hvor traktaten om Den Europæiske Union og traktaten om Den Europæiske Unions funktionsmøde finder anvendelse, og for Georgiens område.
   2.   Aftalen gælder kun for Irlands område, såfremt Den Europæiske Union giver Georgien meddelelse herom. Denne aftale gælder ikke for Kongeriget Danmarks område.
   Artikel 22
   Ændringer af aftalen
   Denne aftale kan ændres og suppleres ved fælles overenskomst mellem de kontraherende parter. Ændringer og suppleringer nedfældes i særskilte protokoller, som udgør en integrerende del af denne aftale og sættes i kraft efter proceduren i artikel 23 i denne aftale.
   Artikel 23
   Ikrafttræden, varighed og udløb
   1.   Denne aftale ratificeres eller godkendes af de kontraherende parter i overensstemmelse med deres respektive procedurer.
   2.   Denne aftale træder i kraft på den første dag i den anden måned efter den dato, på hvilken den sidste kontraherende part har givet den anden part notifikation om, at de i stk. 1 omhandlede procedurer er afsluttet.
   3.   Denne aftale gælder for Irland fra den første dag i den anden måned efter datoen for den i artikel 21, stk. 2, omhandlede meddelelse.
   4.   Denne aftale indgås på ubestemt tid.
   5.   Hver kontraherende part kan opsige denne aftale ved en officiel notifikation herom til den anden kontraherende part. Denne aftale ophører med at gælde seks måneder efter datoen for en sådan notifikation.
   Artikel 24
   Bilag
   Bilag 1 til 6 udgør en integrerende del af denne aftale.

      Udfærdiget i Bruxelles, den 22. november 2010 i to eksemplarer på bulgarsk, dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk, ungarsk og georgisk, idet hver af disse tekster har samme gyldighed.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Грузия
         Por Georgia
         Za Gruzii
         For Georgien
         Für Georgien
         Gruusia nimel
         Για τη Γεωργία
         For Georgia
         Pour la Géorgie
         Per la Georgia
         Gruzijas vārdā –
         Gruzijos vardu
         Grúzia részéről
         Għall-Georġja
         Voor Georgië
         W imieniu Gruzji
         Pela Geórgia
         Pentru Georgia
         Za Gruzínsko
         Za Gruzijo
         Georgian puolesta
         För Georgien

      (1)  Efter modellen i Rådets henstilling af 30. november 1994.

      (2)  Ibid.
   BILAG 1

      FÆLLES LISTE OVER DOKUMENTER, HVIS FREMLÆGGELSE BETRAGTES SOM BEVIS PÅ STATSBORGERSKAB

      (ARTIKEL 2, STK. 1, ARTIKEL 4, STK. 1, OG ARTIKEL 8, STK. 1)

               —

               pas af enhver art (nationale pas, diplomatpas, tjenestepas, kollektive pas og erstatningspas inkl. børnepas)

               —

               identitetskort (også midlertidige og foreløbige)

               —

               nationalitetsattester og andre officielle dokumenter, som omtaler eller klart angiver statsborgerskab.

         BILAG 2

      FÆLLES LISTE OVER DOKUMENTER, HVIS FREMLÆGGELSE BETRAGTES SOM UMIDDELBART VIDNESBYRD FOR STATSBORGERSKAB

      (ARTIKEL 2, STK. 1, ARTIKEL 4, STK. 1, OG ARTIKEL 8, STK. 2)

   Når den stat, som begæringen rettes til, er enten en af medlemsstaterne eller Georgien:

               —

               dokumenter anført i bilag 1, hvis gyldighed er udløbet for mere end 6 måneder siden

               —

               fotokopier af et af de dokumenter, der er anført i bilag 1 til denne aftale

               —

               kørekort eller fotokopier deraf

               —

               fødselsattester eller fotokopier deraf

               —

               virksomhedsidentitetskort eller fotokopier deraf

               —

               vidneudsagn

               —

               erklæringer afgivet af den pågældende person og det sprog, vedkommende taler, bl.a. efterprøvet ved hjælp af en officiel test

               —

               ethvert andet dokument, som kan medvirke til at fastslå den pågældende persons nationalitet

               —

               tjenestebøger og militære identitetskort

               —

               søfartsbøger og skibsføreres tjenestekort

               —

               laissez-passer udstedt af den stat, som begæringen rettes til.

         Når den stat, som begæringen rettes til, er Georgien:

               —

               bekræftelse af identitet som resultat af en søgning i visuminformationssystemet (1)

               —

               i tilfælde af medlemsstater, der ikke benytter visuminformationssystemet, positiv identifikation ud fra optegnelser over visumansøgninger i disse medlemsstater.

      (1)  Europa-Parlamentets og Rådets forordning (EF) nr. 767/2008 af 9.7.2008 om visuminformationssystemet (VIS) og udveksling af oplysninger mellem medlemsstaterne om visa til kortvarigt ophold (VIS-forordningen) (EUT L 218 af 13.8.2008, s. 60).
   BILAG 3

      FÆLLES LISTE OVER DOKUMENTER, DER BETRAGTES SOM BEVIS FOR OPFYLDELSE AF BETINGELSERNE FOR TILBAGETAGELSE AF TREDJELANDSSTATSBORGERE OG STATSLØSE PERSONER

      (ARTIKEL 3, STK. 1, ARTIKEL 5, STK. 1, OG ARTIKEL 9, STK. 1)

               —

               visum og/eller opholdstilladelse udstedt af den stat, som begæringen rettes til

               —

               ind- eller udrejsestempler eller lignende dokumentation i den pågældende persons rejsedokument eller andet bevis for ind- eller udrejse (f.eks. fotografisk materiale).

         BILAG 4

      FÆLLES LISTE OVER DOKUMENTER, DER BETRAGTES SOM UMIDDELBART VIDNESBYRD FOR OPFYLDELSE AF BETINGELSERNE FOR TILBAGETAGELSE AF TREDJELANDSSTATSBORGERE OG STATSLØSE PERSONER

      (ARTIKEL 3, STK. 1, ARTIKEL 5, STK. 1, OG ARTIKEL 9, STK. 2)

               —

               beskrivelse af stedet for og de nærmere omstændigheder ved pågribelsen af den pågældende person efter ankomsten til den begærende stat, affattet af de relevante myndigheder i denne stat

               —

               oplysninger om en persons identitet og/eller ophold afgivet af en international organisation (f.eks. UNHCR)

               —

               beretninger/bekræftelse af oplysninger afgivet af familiemedlemmer, rejsefæller osv.

               —

               erklæring afgivet af den pågældende person

               —

               oplysninger, der dokumenterer, at den pågældende person har gjort brug af en rejsearrangør eller et rejsebureau

               —

               officielle erklæringer, bl.a. fra personale ved grænsemyndighederne og andre vidner, som kan bekræfte den pågældende persons passage af grænsen

               —

               officiel erklæring fra den pågældende person i retssager eller administrative sager

               —

               dokumenter, bon’er og regninger af enhver art (f.eks. hotelregninger, kort til læge- eller tandlægekonsultationer, adgangskort til offentlige eller private institutioner, billejekontrakter, kreditkortkvitteringer osv.), som tydeligt viser, at den pågældende person har opholdt sig i den stat, som begæringen rettes til

               —

               billetter udstedt på navn og/eller passagerlister for befordring med fly, tog, bus eller skib, som viser, at den pågældende person har befundet sig i det land, som begæringen rettes til, samt personens rejserute på dette lands område.

         BILAG 5

   BILAG 6

   FÆLLES ERKLÆRING ANGÅENDE ARTIKEL 3, STK. 1, OG ARTIKEL 5, STK. 1
   Parterne er enige om, at en person »indrejser direkte« fra Georgiens område i denne aftales forstand, hvis den pågældende er ankommet til en medlemsstats område uden at have passeret et tredjeland, eller, hvis den stat, som begæringen rettes til, er en af medlemsstaterne, den pågældende er ankommet til Georgiens område uden at have passeret et tredjeland. Transitophold i lufthavne i et tredjeland betragtes ikke som indrejse.
   FÆLLESERKLÆRING OM DANMARK
   De kontraherende parter noterer sig, at denne aftale ikke gælder for Kongeriget Danmarks område eller for danske statsborgere. Under disse omstændigheder er det hensigtsmæssigt, at Georgien og Danmark indgår en tilbagetagelsesaftale med samme indhold som denne aftale.
   FÆLLESERKLÆRING OM ISLAND OG NORGE
   De kontraherende parter noterer sig de tætte forbindelser mellem Den Europæiske Union og Island og Norge, navnlig på basis af aftalen af 18. maj 1999 om disse landes associering i gennemførelsen, anvendelsen og videreudviklingen af Schengenreglerne. Under disse omstændigheder er det hensigtsmæssigt, at Georgien indgår en tilbagetagelsesaftale med Island og Norge med samme indhold som denne aftale.
   FÆLLESERKLÆRING OM SCHWEIZ
   De kontraherende parter noterer sig de tætte forbindelser mellem Den Europæiske Union og Schweiz, navnlig på basis af aftalen om dette lands associering i gennemførelsen, anvendelsen og videreudviklingen af Schengenreglerne, som trådte i kraft den 1. marts 2008. Under disse omstændigheder er det hensigtsmæssigt, at Georgien indgår en tilbagetagelsesaftale med Schweiz med samme indhold som denne aftale.


title: Europa-Parlamentets afgørelse (EU) 2017/1680 af 27. april 2017 om afslutning af regnskaberne for Det Europæiske Institut for Innovation og Teknologi for regnskabsåret 2015

text:
               29.9.2017

               DA

               Den Europæiske Unions Tidende

               L 252/249

         EUROPA-PARLAMENTETS AFGØRELSE (EU) 2017/1680
   af 27. april 2017
   om afslutning af regnskaberne for Det Europæiske Institut for Innovation og Teknologi for regnskabsåret 2015
   EUROPA-PARLAMENTET,

               —

               der henviser til det endelige årsregnskab for Det Europæiske Institut for Innovation og Teknologi for regnskabsåret 2015,

               —

               der henviser til Revisionsrettens beretning om årsregnskabet for Det Europæiske Institut for Innovation og Teknologi for regnskabsåret 2015 med instituttets svar (1),

               —

               der henviser til Revisionsrettens erklæring (2) for regnskabsåret 2015 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

               —

               der henviser til Rådets henstilling af 21. februar 2017 om decharge til instituttet for gennemførelsen af budgettet for regnskabsåret 2015 (05873/2017 — C8-0077/2017),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Europa-Parlamentets og Rådets forordning (EF) nr. 294/2008 af 11. marts 2008 om oprettelse af Det Europæiske Institut for Innovation og Teknologi (4), særlig artikel 21,

               —

               der henviser til Kommissionens delegerede forordning (EU) nr. 1271/2013 af 30. september 2013 om rammefinansforordningen for de organer, der er omhandlet i artikel 208 i Europa-Parlamentets og Rådets forordning (EU, Euratom) nr. 966/2012 (5), særlig artikel 108,

               —

               der henviser til forretningsordenens artikel 94 og bilag IV,

               —

               der henviser til betænkning fra Budgetkontroludvalget (A8-0127/2017),

               1.

               godkender afslutningen af regnskaberne for Det Europæiske Institut for Innovation og Teknologi for regnskabsåret 2015;

               2.

               pålægger sin formand at sende denne afgørelse til direktøren for Det Europæiske Institut for Innovation og Teknologi, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).

         Antonio TAJANI

            Formand

         Klaus WELLE

            Generalsekretær

      (1)  EUT C 449 af 1.12.2016, s. 112.

      (2)  Se fodnote 1.

      (3)  EUT L 298 af 26.10.2012, s. 1.

      (4)  EUT L 97 af 9.4.2008, s. 1.

      (5)  EUT L 328 af 7.12.2013, s. 42.


Avis juridique important

|

32002D0036

Europa-Parlamentets og Rådets afgørelse nr. 36/2002/EF af 19. december 2001 om Fællesskabets bidrag til den globale fond til bekæmpelse af hiv/aids, tuberkulose og malaria

EF-Tidende nr. L 007 af 11/01/2002 s. 0001 - 0002

Europa-Parlamentets og Rådets afgørelse nr. 36/2002/EFaf 19. december 2001om Fællesskabets bidrag til den globale fond til bekæmpelse af hiv/aids, tuberkulose og malariaEUROPA-PARLAMENTET OG RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 179,under henvisning til forslag fra Kommissionen,efter proceduren i traktatens artikel 251(1), ogud fra følgende betragtninger:(1) Der er voksende bekymring for de menneskelige lidelser, som de tre alvorligste overførbare sygdomme hiv/aids, tuberkulose og malaria medfører og disses katastrofale følger for den økonomiske og sociale udvikling og dermed for indsatsen for at nedbringe fattigdom, særlig blandt de mest sårbare befolkningsgrupper i udviklingslandene.(2) På G8-topmødet på Okinawa i juli 2000 blev der givet tilsagn om, at der vil blive ydet et væsentligt bidrag til bekæmpelsen af overførbare sygdomme og til at bryde den onde cirkel af sygdom og fattigdom.(3) Rådet og Europa-Parlamentet har i henholdsvis resolution af 15. maj 2001 og beslutning af 4. oktober 2001 givet deres tilslutning til et EF-handlingsprogram med titlen: "Hurtigt indgreb mod hiv/aids, malaria og tuberkulose som led i nedbringelse af fattigdom".(4) I Rådets og Kommissionens fælles erklæring af 31. maj 2001 og Europa-Parlamentets beslutning af 4. oktober 2001 om overførbare sygdomme og fattigdom tilkendegives der tilfredshed med forslaget fra FN's generalsekretær om at oprette en global fond til at bekæmpe hiv/aids, tuberkulose og malaria (i det følgende benævnt "den globale fond"), og det understreges, at bidrag til den globale fond bør ydes i tillæg til de nuværende midler.(5) På G8-topmødet i juli 2001 i Genova bebudede Kommissionen med støtte fra Fællesskabet og medlemsstaterne, at den agtede at bevilge 120 mio. EUR som svar på appellen fra FN's Generalforsamling.(6) Denne fond oprettes på vegne af det internationale donorsamfund og modtagerlandene. Den skal administreres af den globale fonds bestyrelse i overensstemmelse med fondens formål som anført i vedtægterne om dens ledelse og forvaltning.(7) Fondens formål er at bekæmpe de overførbare sygdomme hiv/aids, tuberkulose og malaria i udviklingslandene, idet der anvendes en afbalanceret tilgang med hovedvægten på forebyggelse.(8) Fællesskabet er indforstået med at bevilge et bidrag på 60 mio. EUR i 2001 fra Fællesskabets budget. Dette bidrag vil blive forvaltet sammen med de øvrige bidrag til fonden i overensstemmelse med principperne om forsvarlig og effektiv forvaltning.(9) Kommissionen vil foreslå et retsgrundlag for de fremtidige bidrag til gennemførelsen af handlingsprogrammet vedrørende de tre overførbare sygdomme, herunder ethvert yderligere bidrag til den globale fond -TRUFFET FØLGENDE AFGØRELSE:Artikel 11. Fællesskabet yder et bidrag til den globale fond til bekæmpelse af hiv/aids, tuberkulose og malaria på 60 mio. EUR i 2001.2. Dette bidrag til den globale fond ydes på basis af en finansieringsaftale mellem Kommissionen og fondens bestyrelse.3. Bidraget forvaltes efter de regler og procedurer, som skal fastlægges for den globale fond, efter aftale med Kommissionen, og som knyttes som bilag til finansieringsaftalen.Artikel 21. Kommissionen fremsender alle relevante oplysninger til Europa-Parlamentet, Rådet og Revisionsretten og anmoder den globale fond om alle yderligere oplysninger, som Europa-Parlamentet, Rådet og Revisionsretten måtte ønske om den globale fonds finansielle aktiviteter. Kommissionen og Revisionsretten kan foretage enhver form for kontrol og inspektion, som skønnes nødvendig til at beskytte Fællesskabets finansielle interesser mod svig og uregelmæssigheder.2. Kommissionen forelægger i 2002 Europa-Parlamentet og Rådet en første rapport om ledelsen af den globale fond og om dens arbejdsmetoder. Fra og med 2003 skal rapporteringen om gennemførelsen af handlingsprogrammet, herunder om den globale fond, indgå i Fællesskabets årsberetning om bistanden til tredjelande.Artikel 3Denne afgørelse træder i kraft på dagen for offentliggørelsen i De Europæiske Fællesskabers Tidende.Udfærdiget i Bruxelles, den 19. december 2001.På Europa-Parlamentets vegneN. FontaineFormandPå Rådets vegneA. Neyts-UyttebroeckFormand(1) Europa-Parlamentets udtalelse af 29.11.2001 (endnu ikke offentliggjort i EFT) og Rådets afgørelse af 6.12.2001.


Avis juridique important

|

32002D0466

Europa-Parlamentets og Rådets afgørelse nr. 466/2002/EF af 1. marts 2002 om et EF-handlingsprogram for fremme af ikke-statslige organisationer, der fortrinsvis beskæftiger sig med miljøbeskyttelse

EF-Tidende nr. L 075 af 16/03/2002 s. 0001 - 0006

Europa-Parlamentets og Rådets afgørelse nr. 466/2002/EFaf 1. marts 2002om et EF-handlingsprogram for fremme af ikke-statslige organisationer, der fortrinsvis beskæftiger sig med miljøbeskyttelseEUROPA-PARLAMENTET OG RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 175, stk. 1,under henvisning til forslag fra Kommissionen(1),under henvisning til udtalelse fra Det Økonomiske og Sociale Udvalg(2),efter høring af Regionsudvalget,efter proceduren i traktatens artikel 251(3), ogud fra følgende betragtninger:(1) Traktaten fastsætter, at Fællesskabet skal udarbejde og iværksætte en miljøpolitik, og opstiller samtidig dens mål og ledende principper.(2) Det handlingsprogram, som blev indført ved Rådets afgørelse 97/872/EF af 16. december 1997 om et EF-handlingsprogram til fremme af ikke-statslige organisationer, som først og fremmest er aktive inden for miljøbeskyttelse(4), udløber den 31. december 2001. Programmet er blevet evalueret af Kommissionen og de nuværende og tidligere modtagere, og der er stor støtte til en fornyelse eller ændring af det.(3) Sjette miljøhandlingsprogram erkender behovet for at inddrage borgerne, og blandt de foreslåede foranstaltninger er indgående og omfattende dialog med miljøpolitikkens interesserede parter. For at ikke-statslige organisationer (ngo'er) kan deltage i denne dialog, indeholder det sjette miljøhandlingsprogram bestemmelser om passende støtte, herunder økonomisk støtte fra Fællesskabet, til ngo'er.(4) De ngo'er, der beskæftiger sig med miljøbeskyttelse, har allerede vist, at de kan bidrage til Fællesskabets miljøpolitik, således som den fremgår af traktatens artikel 174, ved aktiv deltagelse i konkrete miljøbeskyttelsesforanstaltninger og i aktiviteter, der skal øge den almindelige bevidsthed om behovet for miljøbeskyttelse. Ngo'er, som også er aktive inden for beskyttelse af dyr, kan også deltage i dette program, forudsat at deres indsats har til formål at beskytte miljøet.(5) Ngo'erne er vigtige for, at oplysninger og synspunkter vedrørende nye perspektiver, f.eks. om naturfredning og grænseoverskridende miljøproblemer, der ikke kan behandles fyldestgørende på medlemsstatsplan eller på lavere plan eller ikke bliver det, kan samordnes og videreformidles til Kommissionen. I kraft af ngo'ernes gode kendskab til offentlighedens bekymringer med hensyn til miljøet kan de fremme disse synspunkter og gøre dem gældende over for Kommissionen.(6) Ngo'er på miljøområdet deltager i Fællesskabets institutioners ekspertgrupper og forberedelses- og gennemførelsesudvalg og leverer vigtige bidrag til Fællesskabets politik, programmer og initiativer og skaber den nødvendige ligevægt i forhold til andre miljøinteresser, heriblandt industrien/erhvervslivet, fagforeningerne og forbrugerorganisationerne.(7) Ngo'er, som under inddragelse af interessenter på nationalt, regionalt og lokalt plan er i stand til at fremme drøftelser af perspektiver, problemer og mulige løsninger samt gennemføre relevante aktiviteter vedrørende miljøproblemer med fællesskabsdimension, bør fremmes. I denne forbindelse er målgruppen kun ngo'er og netværk af ngo'er, som arbejder på europæisk plan.(8) Programmets geografiske anvendelsesområde må udvides for at inddrage ngo'erne i kandidatlandene, da de er vigtige for at få offentligheden til at acceptere Fællesskabets gældende miljølovgivning og for at forstærke dens gennemførelse.(9) På baggrund af de tre første års erfaringer med denne afgørelses gennemførelse bør der foretages en vurdering af programmets funktion for at træffe afgørelse om dets videreførelse.(10) De årlige bevillinger vedtages af budgetmyndigheden under budgetproceduren.(11) Denne afgørelse fastlægger for hele programmets varighed en finansieringsramme, der inden for rammerne af den årlige budgetprocedure udgør det primære referencegrundlag for budgetmyndigheden, jf. punkt 33 i den interinstitutionelle aftale af 6. maj 1999 mellem Europa-Parlamentet, Rådet og Kommissionen om budgetdisciplin og forbedring af budgetproceduren(5) -TRUFFET FØLGENDE AFGØRELSE:Artikel 11. Der indføres herved et EF-handlingsprogram til fremme af ikke-statslige organisationer (ngo'er), der fortrinsvis beskæftiger sig med miljøbeskyttelse.2. Programmets generelle formål er at fremme ngo'er, der fortrinsvis beskæftiger sig med miljøbeskyttelse og miljøfremme på europæisk plan. Inden for rammerne af sådanne aktiviteter bør der ydes eller kunne ydes bidrag til udvikling og gennemførelse af Fællesskabets miljøpolitik og miljølovgivning i forskellige regioner i Europa.3. Programmet skal også fremme systematisk inddragelse af ngo'er på alle stadier i Fællesskabets miljøpolitiske beslutningsproces ved at sikre dem relevant repræsentation ved samrådsmøder med interessenter og ved offentlige høringer. Programmet skal ligeledes bidrage til at styrke små regionale og lokale sammenslutninger, der arbejder på at anvende gældende fællesskabsret på miljøområdet og gennemføre en bæredygtig udvikling i deres lokale område.Artikel 2For at være tilskudsberettiget skal en ngo opfylde nedenstående kriterier samt kravene i bilaget:a) den skal være en uafhængig juridisk person, som ikke arbejder med gevinst for øje, og som fortrinsvis beskæftiger sig med miljøbeskyttelse og miljøfremme med et miljømæssigt formål, der tjener almenvellet og tager sigte på en bæredygtig udviklingb) den skal arbejde på europæisk plan enten enkeltvis eller inden for rammerne af koordinerede sammenslutninger, og dens opbygning (medlemsgrundlag) og aktiviteter skal omfatte mindst tre europæiske lande. Det kan dog accepteres, at to europæiske lande er omfattet, hvis hovedformålet med aktiviteterne er at støtte udviklingen og gennemførelsen af Fællesskabets miljøpolitik, jf. artikel 1, stk. 2 og 3c) dens arbejde skal være i overensstemmelse med navnlig grundprincipperne i sjette miljøhandlingsprogram og skal ligge inden for de prioriterede områder, der opstilles i artikel 5d) den skal have eksisteret retsgyldigt i mere end to år, og dens årsregnskaber for de to foregående år skal være godkendt af en autoriseret revisor. Under særlige omstændigheder kan Kommissionen indrømme en undtagelse fra disse to betingelser, hvis dette ikke er til skade for beskyttelsen af Fællesskabets finansielle interesser.Artikel 3Programmet er åbent for deltagelse af europæiske ngo'er med hjemsted i:a) medlemsstaterneb) de associerede lande(6) på vilkårene i Europaaftalerne, i tillægsprotokollerne til disse og i de respektive associeringsråds afgørelserc) Cypern, Malta og Tyrkiet på vilkår og efter procedurer, som aftales med disse landed) de Balkanlande, der deltager i stabiliserings- og associeringsprocessen for de sydøsteuropæiske lande(7) på vilkår og efter procedurer, som aftales med disse lande.Artikel 41. Kommissionen offentliggør senest den 30. september hvert år en indkaldelse af forslag til tilskud for det følgende kalenderår i De Europæiske Fællesskabers Tidende. Kommissionen skal desuden anvende andre passende midler, herunder elektroniske medier, til at gøre programmet kendt for potentielle tilskudsmodtagere.2. Indkaldelsen af forslag skal indeholde informationsmateriale og gøre rede for kvalifikationskravene og udvælgelses- og tildelingskriterierne (herunder det foreslåede vægtningssystem) samt for proceduren i forbindelse med ansøgning, bedømmelse og godkendelse.3. Efter at have bedømt forslagene afgør Kommissionen senest den 31. december hvert år, medmindre vedtagelsen af Fællesskabets budget er forsinket, hvilke organisationer der skal modtage tilskud det følgende år. Afgørelsen følges af en aftale mellem Kommissionen og tilskudsmodtageren, hvori tilskudsbeløbet, betalingsmåderne, kontrol- og overvågningsforanstaltningerne og tilskuddets formål fastsættes. Tilskudsbeløbet udbetales straks.Artikel 51. På baggrund af den betydning, der tillægges bæredygtig udvikling og europæiske borgeres sundhed og livskvalitet, vil støtten fra dette program navnlig blive koncentreret om de prioriterede områder i sjette miljøhandlingsprogram, som er samlet i følgende fire hovedkategorier:a) begrænsning af klimaændringerneb) natur- og biodiversitet - beskyttelse af en unik ressourcec) miljø og sundhedd) bæredygtig udnyttelse af naturressourcerne og håndtering af affald.Sjette miljøhandlingsprogram skal tages op til fornyet behandling i programmets fjerde år og eventuelt ændres og ajourføres af hensyn til ny udvikling og nye oplysninger.Ud over disse områder er miljøuddannelse og gennemførelse og håndhævelse af Fællesskabets miljølovgivning også prioriteret.2. Udvælgelses- og tildelingsprocessen foregår i fire stadier, jf. afsnit A i bilaget.Artikel 61. Det bevilgede tilskud må ikke være på over 70 % af ansøgerens gennemsnitlige reviderede årlige udgifter i de to foregående år, hvis den pågældende ngo har hjemsted i Fællesskabet, eller på over 80 %, hvis ngo'en har hjemsted i ansøgerlandene eller Balkan-landene, og ikke på over 80 % af ansøgernes tilskudsberettigede udgifter i det igangværende år.Beløbet fastsættes hvert år efter et fast vægtningssystem, som tager hensyn til pointresultatet af den bedømmelse, der nævnes i artikel 5, stk. 2, og beskrives i afsnit A i bilaget, og til de principper, der er opstillet i afsnit C i bilaget.2. Tilskudsmodtagerne i medfør af programmet kan efter eget skøn benytte tilskuddet til dækning af deres tilskudsberettigede udgifter i tilskudsårets løb. Alle modtagernes udgifter i tilskudsåret, bortset fra dem, der er angivet i nr. 2 i afsnit D i bilaget, betragtes som tilskudsberettigede. Modtagere kan også udbetale midler til partnere eller medlemsorganisationer i overensstemmelse med de nærmere enkeltheder i det godkendte arbejdsprogram.3. Tilskudsbeløbet er ikke endeligt fastlagt, før Kommissionen har godkendt det reviderede regnskab, idet det sikres, at fællesskabsmidlernes anvendelse er i overensstemmelse med de relevante bestemmelser i finansforordningen af 21. december 1977 vedrørende De Europæiske Fællesskabers almindelige budget(8).Hvis Fællesskabets samlede tilskud i medfør af dette og andre programmer overstiger 80 % af modtagerens reviderede tilskudsberettigede udgifter det pågældende år, reduceres den endelige udbetaling tilsvarende.4. Hvis det reviderede regnskab for tilskudsåret viser, at modtagerens samlede indtægter, bortset fra dem, der normalt afsættes til andre udgifter end de tilskudsberettigede, overstiger de tilskudsberettigede udgifter, reduceres den endelige udbetaling desuden tilsvarende, eller det overskydende beløb kræves om nødvendigt tilbagebetalt. Tilbagebetalingskrav kan tvangsfuldbyrdes, jf. traktatens artikel 256.5. For at sikre, at tilskuddene til miljø-ngo'er har gennemslagskraft, træffer Kommissionen de nødvendige foranstaltninger til at kontrollere, at de udvalgte organisationer opfylder kriterierne for at være tilskudsberettiget i hele tilskudsåret. Der indføres navnlig en systematisk ordning med henblik på at overvåge modtagerens resultater i tilskudsåret og en ordning for efterfølgende resultatevaluering.6. Kommissionen meddeler ngo'er, hvis ansøgning er blevet afslået, hvorfor de ikke opfylder kravene, og sørger for, at begrundelsen er tilstrækkelig udtømmende til at sætte dem i stand til at afgøre, hvilke reformer de må gennemføre forud for en fornyet ansøgning.Artikel 71. Programmet påbegyndes den 1. januar 2002 og afsluttes den 31. december 2006.2. Finansieringsrammen for gennemførelsen af dette program er for perioden 2002-2006 på 32 mio. EUR.3. De årlige bevillinger godkendes af budgetmyndigheden inden for rammerne af de finansielle overslag.Artikel 81. For at beskytte Fællesskabets finansielle interesser mod svig og andre uregelmæssigheder kan Kommissionen i forbindelse med dette program foretage inspektioner og kontrol på stedet i overensstemmelse med Rådets forordning (Euratom, EF) nr. 2185/96(9). Hvis det er relevant, foretager Det Europæiske Kontor for Bekæmpelse af Svig (OLAF) efterforskninger i overensstemmelse med Europa-Parlamentets og Rådets forordning (EF) nr. 1073/1999(10).2. Tilskudsmodtagerne skal kunne stille alle bogføringsbilag, herunder det reviderede regnskab, i forbindelse med pådragne udgifter i et givet tilskudsår til Kommissionens disposition i et tidsrum på fem år efter den sidste udbetaling. Tilskudsmodtagerne skal sørge for, at eventuelle bilag, der findes hos deres partnere eller medlemmer, kan stilles til Kommissionens disposition.Artikel 91. Viser de obligatoriske rapporter, at de forventede resultater ikke er blevet opnået, kan det medføre bortfald af tilskud under dette program for det følgende år. Er de forventede resultater udeblevet i to på hinanden følgende år, bortfalder tilskuddet i resten af programmets gyldighedsperiode.2. En ngo, der af Kommissionen får pålagt tilbagebetaling på grund af forsætlige uregelmæssigheder eller uregelmæssigheder, der skyldes uagtsomhed eller svig, udelukkes automatisk fra tilskud i resten af programmets gyldighedsperiode.3. Hvis Kommissionen ved revision eller kontrol på stedet opdager uregelmæssigheder, forkert behandling eller svig i forbindelse med et tilskud, pålægges modtageren en eller flere af følgende administrative foranstaltninger og sanktioner, afhængigt af forseelsens alvor (og med ret til at påklage beslutningen):a) ophævelse af tilskuddetb) en bøde på indtil 50 % af tilbagebetalingskravetc) udelukkelse fra Fællesskabets øvrige finansieringsordninger i resten af programmets gyldighedsperioded) udelukkelse fra Kommissionens relevante dialogarrangementer i resten af programmets gyldighedsperiode.Artikel 10En liste over modtagerne af tilskud i medfør af dette program og de beløb, de har fået tildelt, offentliggøres hvert år i De Europæiske Fællesskabers Tidende.Artikel 11Senest den 30. april hvert år forelægger Kommissionen medlemsstaterne og Europa-Parlamentet en rapport om tilskudsfordelingen for det indeværende år og om resultaterne af tilskuddene for det foregående år. Rapporten skal indeholde en redegørelse for, hvorledes Kommissionen har udvalgt modtagerne af tilskud for det indeværende år. Kommissionen indkalder til et møde mellem interessenter, således at disse kan drøfte rapporten senest den 30. juni hvert år.Senest den 31. december 2004 forelægger Kommissionen Europa-Parlamentet og Rådet en rapport om programmets resultater i forhold til målsætningerne i løbet af de første tre år og fremsætter eventuelt forslag om tilpasning med henblik på at videreføre eller indstille programmet. Denne rapport skal især bygge på rapporter om modtagernes resultater og skal navnlig bedømme, hvor effektivt de har bidraget til opfyldelsen af målsætningerne i artikel 1 og i bilaget.Europa-Parlamentet og Rådet afgør i overensstemmelse med traktaten, om programmet skal videreføres efter den 1. januar 2007. Inden Kommissionen fremsætter forslag herom, foranstalter den en ekstern evaluering af programmets resultater.Artikel 12Denne afgørelse træder i kraft dagen efter offentliggørelsen i De Europæiske Fællesskabers Tidende.Udfærdiget i Bruxelles, den 1. marts 2002.På Europa-Parlamentets vegneP. CoxFormandPå Rådets vegneR. de MiguelFormand(1) EFT C 270 E af 25.9.2001, s. 125.(2) Udtalelse afgivet den 18.10.2001 (endnu ikke offentliggjort i EFT).(3) Europa-Parlamentets udtalelse af 23.10.2001 (endnu ikke offentliggjort i EFT), Rådets fælles holdning af 6.12.2001 (endnu ikke offentliggjort i EFT) og Europa-Parlamentets beslutning af 16.1.2002 (endnu ikke offentliggjort i EFT).(4) EFT L 354 af 30.12.1997, s. 25.(5) EFT C 172 af 18.6.1999, s. 1.(6) Bulgarien, Estland, Letland, Litauen, Polen, Rumænien, Den Slovakiske Republik, Slovenien, Den Tjekkiske Republik og Ungarn.(7) Albanien, Bosnien-Hercegovina, Forbundsrepublikken Jugoslavien, Kroatien og Den Tidligere Jugoslaviske Republik Makedonien.(8) EFT L 356 af 31.12.1977, s. 1. Senest ændret ved forordning (EF) nr. 762/2001 (EFT L 111 af 20.4.2001, s. 1).(9) EFT L 292 af 15.11.1996, s. 2.(10) EFT L 136 af 31.5.1999, s. 1.BILAGA. UDVÆLGELSES- OG TILDELINGSPROCESSENS FIRE STADIER1) Frasortering af ansøgninger, der ikke opfylder de tekniske/administrative bestemmelser for indsendelse af en ansøgning om tilskud i medfør af dette program. Især er ufuldstændige eller utilstrækkelige ansøgninger eller ansøgninger, der ikke er udfyldt efter anvisningerne på ansøgningsformularen, eller som er blevet indsendt efter udløbet af den offentliggjorte frist, uantagelige i forbindelse med dette program.2) Frasortering af ansøgninger, der ikke opfylder kriterierne for tilskudsberettigelse i artikel 2 og 3.3) Sammenlignende bedømmelse af de resterende kvalificerede ansøgninger efter følgende kriterier, som specificeres yderligere i afsnit B:a) i hvor høj grad ansøgningen og mere specifikt det foreslåede arbejdsprogram er i overensstemmelse med programmets formål, jf. artikel 1, og prioriteterne i programmet, jf. artikel 5b) ledelses- og resultatkvalitetc) aktionsradius, gennemslagskraft og effektivitet.Hver af de tilbageværende ansøgninger vil få tildelt et sammenligneligt antal point.4) Opstilling af en liste over de ansøgninger, der skal medtages i tildelingsproceduren, og som har fået point over et mindsteantal, der fastsættes af Kommissionen.B. KARAKTERISTIKA, SOM ANSØGERNE VIL BLIVE BEDØMT EFTERAnsøgere, der har klaret de første to udvælgelsesstadier, jf. afsnit A, bedømmes efter nedenstående kriterier.1. I hvor høj grad ansøgningen er i overensstemmelse med programmets formålBlandt de karakteristika, ansøgeren og dennes foreslåede arbejdsprogram vil blive bedømt efter, er:a) Politisk relevans (i forhold til sjette miljøhandlingsprogram, de nye beslutningsstrukturer i Europa, bæredygtig udvikling, udvidelsen, stabiliserings- og associeringsprocessen for Sydøsteuropa, udviklingen i Euro-Middelhavs-partnerskabet, integrationsprocessen, ligestillingsbestræbelserne).b) Relevans og mulig virkning af inddragelse i udformning og gennemførelse af Fællesskabets miljøpolitik.c) Repræsentativitet med hensyn til at kunne give udtryk for offentlighedens synspunkter fra forskellige regioner i Europa og som formidler af disse tanker og forslag med henblik på løsning af miljøproblemerne.d) Relevans for øget miljøbevidsthed og større viden, både i almindelighed og i forhold til Fællesskabets miljøpolitik.e) Evne til at etablere netværk mellem medlemsstaternes og ansøgerlandenes organisationer, at fremme samarbejde med organisationer inden for den offentlige og den private sektor og at tiltrække delfinansiering fra eksterne finansieringskilder.I forbindelse med hvert af disse karakteristika tages der hensyn til ansøgerens evne til at udføre de medfølgende ngo-opgaver, som beskrives i eksemplerne i afsnit D.2. Ledelses- og resultatkvalitetBlandt de karakteristika, som skal bedømmes, er:a) Opbygning, tilstrækkeligt personale og forsvarlig forvaltning af menneskelige ressourcer.b) Intern beslutningsproces, forhold til medlemmerne, herunder ordninger, der sikrer medlemmernes medvirken i strategifastlæggelsen og i stillingtagen dertil.c) Strategisk fremgangsmåde, målrettethed og planlægningspraksis.d) Administration, budgetkontrol og finansforvaltning.e) Rapporteringspraksis (intern og ekstern).f) Selvevaluering og kvalitetskontrol, erfaringspåvirkning (læreevne).g) Teknisk/videnskabelig kompetence.3. Aktionsradius, gennemslagskraft og effektivitetBlandt de karakteristika, som skal bedømmes, er:a) Organisationens og dens aktiviteters synlighed i almindelighed.b) Eksterne forbindelser og gennemslagskraft (i forhold til andre miljøaktører, som f.eks. lokale og regionale myndigheder, erhvervslivet og industrien, forbrugerorganisationer, fagforeninger, andre ngo'er og offentligheden).C. FASTSÆTTELSE AF TILSKUDDENETilskuddet beregnes på grundlag af ansøgerens forventede samlede tilskudsberettigede udgifter i tilskudsåret, idet der tages direkte hensyn til de gennemsnitlige reviderede udgifter i de to foregående år, med udgangspunkt i følgende principper:1) Når alle andre parametre står lige, vil tilskudsbeløbet til ngo'er med en større mængde relevante aktiviteter (målt efter den gennemsnitlige værdi af de to foregående års reviderede årlige udgifter og de samlede forventede tilskudsberettigede udgifter i tilskudsåret) normalt være større end tilskudsbeløbet til ngo'er med en mindre mængde relevante aktiviteter. Fordelingen vil dog ske på et ikke-lineært grundlag, hvorved modtagere med en mindre mængde relevante aktiviteter modtager et forholdsvis højere tilskud.2) Når alle andre parametre står lige, vil de ngo'er, som får det højeste antal point ved bedømmelsen, få et større beløb end dem, som får et lavere antal point.3) Hvis en ngo har ansøgt om et bestemt beløb, kan tilskuddet under ingen omstændigheder overstige dette beløb.D. TILSKUDSBERETTIGEDE UDGIFTER1) Alle modtagerens udgifter i tilskudsåret, bortset fra dem, der er opført i nr. 2, betragtes som tilskudsberettigede. Tilskudsberettigede udgifter kunne eksempelvis omfatte nogle af følgende aktiviteter:a) samordning og videreformidling til Kommissionen af oplysninger og synspunkter, der afspejler offentlighedens bekymringer og meninger, om nye perspektiver, der ikke kan behandles eller ikke bliver behandlet fyldestgørende på medlemsstatsplan eller på det relevante planb) forberedende arbejde og forskning, der er nødvendig for at kunne deltage i Fællesskabets institutioners ekspertgrupper og forberedelses- og gennemførelsesudvalg med henblik på at levere vigtige bidrag til Fællesskabets politikker, programmer og initiativer og skabe den nødvendige ligevægt i forhold til andre miljøinteresser, heriblandt industrien/erhvervslivet, fagforeningerne og forbrugerorganisationernec) fremme af udveksling af synspunkter om miljøproblemer med fællesskabsdimension og mulige løsninger på dem under inddragelse af interessenter på nationalt, regionalt og lokalt plan. Dette kan også omfatte overførsel af viden og sikring af synergi via netværkssamarbejded) højnelse af miljøbevidstheden og tilvejebringelse af større viden både i forbindelse med generelle miljøaspekter og med Fællesskabets miljøpolitike) kapacitetsopbygning, navnlig ved at styrke inddragelsen af mindre ngo'er, nye netværk af ngo'er samt ngo'er i ansøgerlandene og Balkanlandene på europæisk plan.2) Modtagerens betalinger til og kontrakter med tredjepart vil, når følgende elementer indgår i dem, ikke blive betragtet som tilskudsberettigede:a) repræsentationsudgifter, unødvendige eller uovervejede udgifterb) udgifter, som ligger klart uden for modtagerens arbejdsprogram for det pågældende tilskudsårc) gældsindfrielse, renteafdrag, overførte overtrækd) kapital- og investeringsudgifter eller hensættelser til konsolidering af modtagerens aktivere) naturaliebidragf) private udgifterg) kriminelle/ulovlige handlinger.


title: 2013/628/EU: Rådets afgørelse af 22. oktober 2013 om indgåelse af aftalen mellem Den Europæiske Union og Republikken Armenien om lettelse af udstedelsen af visa

text:
               31.10.2013

               DA

               Den Europæiske Unions Tidende

               L 289/1

         RÅDETS AFGØRELSE
   af 22. oktober 2013
   om indgåelse af aftalen mellem Den Europæiske Union og Republikken Armenien om lettelse af udstedelsen af visa
   (2013/628/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 77, stk. 2, litra a), sammenholdt med artikel 218, stk. 6, andet afsnit, litra a),
   under henvisning til forslag fra Europa-Kommissionen,
   under henvisning til godkendelse fra Europa-Parlamentet, og
   ud fra følgende betragtninger:

               (1)

               I overensstemmelse med Rådets afgørelse 2013/2/EU (1) blev aftalen mellem Den Europæiske Union og Republikken Armenien om lettelse af udstedelsen af visa (»aftalen«) undertegnet den 17. december 2012 med forbehold af dens senere indgåelse.

               (2)

               Aftalen bør godkendes.

               (3)

               Denne afgørelse udgør en udvikling af de bestemmelser i Schengenreglerne, som Det Forenede Kongerige ikke deltager i, jf. Rådets afgørelse 2000/365/EF af 29. maj 2000 om anmodningen fra Det Forenede Kongerige Storbritannien og Nordirland om at deltage i visse bestemmelser i Schengenreglerne (2); Det Forenede Kongerige deltager derfor ikke i vedtagelsen af denne afgørelse, som ikke er bindende for og ikke finder anvendelse i Det Forenede Kongerige.

               (4)

               Denne afgørelse udgør en udvikling af de bestemmelser i Schengenreglerne, som Irland ikke deltager i, jf. Rådets afgørelse 2002/192/EF af 28. februar 2002 om anmodningen fra Irland om at deltage i visse bestemmelser i Schengenreglerne (3); Irland deltager derfor ikke i vedtagelsen af denne afgørelse, som ikke er bindende for og ikke finder anvendelse i Irland.

               (5)

               I medfør af artikel 1 og 2 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i vedtagelsen af denne afgørelse, som ikke er bindende for og ikke finder anvendelse i Danmark —

         VEDTAGET FØLGENDE AFGØRELSE:
   Artikel 1
   Aftalen mellem Den Europæiske Union og Republikken Armenien om lettelse af udstedelsen af visa godkendes herved på Unionens vegne.
   Teksten til aftalen er knyttet til denne afgørelse.
   Artikel 2
   Formanden for Rådet foranstalter på Unionens vegne den notifikation, der er omhandlet i aftalens artikel 14, stk. 1 (4).
   Artikel 3
   Denne afgørelse træder i kraft på dagen for vedtagelsen.

      Udfærdiget i Luxembourg, den 22. oktober 2013.

            På Rådets vegne

         L. LINKEVIČIUS

            Formand

      (1)  EUT L 3 af 8.1.2013, s. 1.

      (2)  EFT L 131 af 1.6.2000, s. 43.

      (3)  EFT L 64 af 7.3.2002, s. 20.

      (4)  Datoen for aftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.


title: Rådets afgørelse af 25. september 2008 om udnævnelse af medlemmer og af efterfølgere for medlemmer af bestyrelsen for Det Europæiske Center for Udvikling af Erhvervsuddannelse

text:
               1.10.2008

               DA

               Den Europæiske Unions Tidende

               C 249/4

      RÅDETS AFGØRELSE

   af 25. september 2008
   om udnævnelse af medlemmer og af efterfølgere for medlemmer af bestyrelsen for Det Europæiske Center for Udvikling af Erhvervsuddannelse
   (2008/C 249/02)
   RÅDET FOR DEN EUROPÆISKE UNION HAR —
   under henvisning til Rådets forordning (EØF) nr. 337/75 af 10. februar 1975 om oprettelse af et europæisk center for udvikling af erhvervsuddannelse, særlig artikel 4 (1),
   under henvisning til de kandidatlister, som Kommissionen har forelagt Rådet for så vidt angår repræsentanter for arbejdstagernes organisationer, og
   ud fra følgende betragtninger:

               (1)

               Rådet har ved afgørelse af 18. september 2006 (2) udnævnt medlemmerne af bestyrelsen for Det Europæiske Center for Udvikling af Erhvervsuddannelse for perioden fra den 18. september 2006 til den 17. september 2009.

               (2)

               En plads som medlem af centrets bestyrelse i kategorien arbejdstagerepræsentanter er blevet ledig, efter at Johannes HYLANDER (Sverige) er trådt tilbage —

         TRUFFET FØLGENDE AFGØRELSE:
   Eneste artikel
   Til medlem af bestyrelsen for Det Europæiske Center for Udvikling af Erhvervsuddannelse udnævnes hermed for den resterende del af mandatperioden, dvs. indtil den 17. september 2009:

               REPRÆSENTANTER FOR ARBEJDSTAGERNES ORGANISATIONER

               SVERIGE

               Ulrika HEKTOR

      Udfærdiget i Bruxelles, den 25. september 2008.

            På Rådets vegne

         L. CHATEL

            Formand

      (1)  EFT L 39 af 13.2.1975, s. 1.

      (2)  EUT C 240 af 5.10.2006, s. 1.


Avis juridique important

|

31999D0865

1999/865/EF: Rådets afgørelse af 29. november 1999 om indgåelse af en aftale i form af brevveksling mellem Det Europæiske Fællesskab og regeringen for Republikken Kasakhstan om en ordning med dobbeltkontrol uden kvantitative lofter i forbindelse med udførsel fra Kasakhstan til Det Europæiske Fællesskab af visse stålprodukter, der er omfattet af EF- og EKSF-traktaterne

EF-Tidende nr. L 342 af 31/12/1999 s. 0037 - 0037

RÅDETS AFGØRELSEaf 29. november 1999om indgåelse af en aftale i form af brevveksling mellem Det Europæiske Fællesskab og regeringen for Republikken Kasakhstan om en ordning med dobbeltkontrol uden kvantitative lofter i forbindelse med udførsel fra Kasakhstan til Det Europæiske Fællesskab af visse stålprodukter, der er omfattet af EF- og EKSF-traktaterne(1999/865/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 133, sammenholdt med artikel 300, stk. 2, første punktum,under henvisning til forslag fra Kommissionen, ogud fra følgende betragtninger:(1) Partnerskabs- og samarbejdsaftalen mellem De Europæiske Fællesskaber og deres medlemsstater og Republikken Kasakhstan(1) blev undertegnet den 23. januar 1995 og trådte i kraft den 1. juli 1999;(2) Kommissionen har afsluttet forhandlingerne om en aftale i form af brevveksling mellem Det Europæiske Fællesskab og regeringen for Republikken Kasakhstan om en ordning med dobbeltkontrol uden kvantitative lofter i forbindelse med udførsel fra Kasakhstan til Det Europæiske Fællesskab af visse stålprodukter, der er omfattet af EF- og EKSF-traktaterne -TRUFFET FØLGENDE AFGØRELSE:Artikel 11. Aftalen i form af brevveksling mellem Det Europæiske Fællesskab og regeringen for Republikken Kasakhstan om en ordning med dobbeltkontrol uden kvantitative lofter i forbindelse med udførsel fra Kasakhstan til Det Europæiske Fællesskab af visse stålprodukter, der er omfattet af EF- og EKSF-traktaterne, godkendes herved på Fællesskabets vegne.2. Teksten til aftalen er knyttet til denne afgørelse.Artikel 2Formanden for Rådet bemyndiges til at udpege de personer, der er beføjet til at undertegne aftalen med bindende virkning for Fællesskabet.Artikel 3Denne afgørelse offentliggøres i De Europæiske Fællesskabers Tidende.Udfærdiget i Bruxelles, den 29. november 1999.På Rådets vegneS. NIINISTÖFormand(1) EFT L 196 af 28.7.1999, s. 3.


Avis juridique important

|

31998D0306(03)

Rådets afgørelse af 23. februar 1998 om udnævnelse af et medlem af Det Rådgivende Udvalg for Euratoms Forsyningsagentur

EF-Tidende nr. C 070 af 06/03/1998 s. 0003 - 0003

RÅDETS AFGØRELSE af 23. februar 1998 om udnævnelse af et medlem af Det Rådgivende Udvalg for Euratoms Forsyningsagentur (98/C 70/03)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Atomenergifællesskab, særlig artikel 54, stk. 2 og 3,under henvisning til artikel X i vedtægterne for Euratoms Forsyningsagentur (1), senest ændret ved afgørelse 95/1/EF, Euratom, EKSF af 1. januar 1995 (2),under henvisning til Rådets afgørelse af 27. juni 1997 om udnævnelse af medlemmerne af Det Rådgivende Udvalg for Euratoms Forsyningsagentur (3),under henvisning til udtalelse fra Kommissionen, ogud fra følgende betragtninger:En plads som medlem af nævnte udvalg er blevet ledig ved Luis DEL VAL HERNÁNDEZs fratræden, der blev meddelt Rådet den 18. november 1997;denne ledige plads skal derfor besættes;den spanske regering indstillede en kandidat den 18. november 1997 -TRUFFET FØLGENDE AFGØRELSE:Eneste artikel Javier ARANA LANDA udnævnes til medlem af Det Rådgivende Udvalg for Euratoms Forsyningsagentur for den resterende del af dette udvalgs mandatperiode, dvs. indtil den 28. marts 1999.Udfærdiget i Bruxelles, den 23. februar 1998.På Rådets vegneR. COOKFormand(1) EFT 27 af 6.12.1958, s. 534/58.(2) EFT L 1 af 1.1.1995, s. 1.(3) EFT C 210 af 11.7.1997, s. 3.


title: Europols styrelsesråds afgørelse af 20. marts 2007 om kontrolmekanismer for søgninger i edb-baserede datasamlinger

text:
               29.3.2007

               DA

               Den Europæiske Unions Tidende

               C 72/30

      EUROPOLS STYRELSESRÅDS AFGØRELSE

   af 20. marts 2007
   om kontrolmekanismer for søgninger i edb-baserede datasamlinger
   (2007/C 72/14)
   EUROPOLS STYRELSESRÅD HAR —
   under henvisning til konventionen udarbejdet på grundlag af artikel K.3 i traktaten om oprettelse af Den Europæiske Union om oprettelse af en europæisk politienhed (1), senest ændret ved Rådets retsakt af 27. november 2003 udarbejdet på grundlag af artikel 43, stk. 1, i konventionen om oprettelse af en europæisk politienhed (Europol-konventionen) om ændring af denne konvention (2) (i det følgende benævnt »protokollen«), særlig artikel 16,
   efter høring af den fælles kontrolinstans (3) og
   ud fra følgende betragtninger:

               (1)

               Artikel 1, stk. 8, i protokollen ændrer artikel 16 i Europol-konventionen, hvori det foreskrives, at Europol skal etablere passende kontrolmekanismer for at gøre det muligt at kontrollere lovligheden af søgninger i de edb-baserede datasamlinger, der er omhandlet i artikel 6 og 6a i Europol-konventionen, som ændret ved protokollen.

               (2)

               Data, som videregives af medlemsstater og tredjelande med henblik på indføjelse i analysedatabaserne og informationssystemet, og som behandles i overensstemmelse med artikel 3 i Rådets retsakt af 3. november 1998 om vedtagelse af bestemmelser for Europol-analysedatabaser (4) og i overensstemmelse med artikel 6a i Europol-konventionen, som indført ved protokollen, skal også underlægges de kontrolmekanismer, som foreskrives i den ændrede artikel 16 i Europol-konventionen.

         VEDTAGET FØLGENDE AFGØRELSE:
   Artikel 1
   Europol skal etablere kontrolmekanismer for at sikre, at det for alle søgninger, herunder forsøg på søgninger, efter oplysninger i de edb-baserede datasamlinger, som er omhandlet i artikel 6 og 6a i Europol-konventionen, som minimum skal være muligt at fastslå følgende:

               1)

               et enkelt referencenummer for den pågældende søgning eller forsøg på søgning

               2)

               hvilken af komponenterne i de edb-baserede datasamlinger omhandlet i artikel 6 og 6a i Europol-konventionen, der blev opnået adgang til, eller som blev konsulteret

               3)

               brugerens identitet

               4)

               datoen og tidspunktet for søgningen eller indhentningen af oplysninger, herunder forsøg på søgninger

               5)

               hvor det er relevant, den pågældende analysedatabase eller datafil

               6)

               identiteten på de(n) person(er), om hvilke der anmodes om data, opnås adgang til data og vises data, eller identificering af de indhentede oplysninger.

         Artikel 2
   Data, som er indsamlet i overensstemmelse med artikel 1, må kun anvendes af Europol-ansatte, som har bemyndigelse til at sikre overholdelse af Europols bestemmelser om databeskyttelse, og af de fælles kontrolinstanser, der er omhandlet i artikel 23 og 24 i Europol-konventionen, for at kontrollere lovligheden af søgninger i de datasamlinger, der er omhandlet i artikel 6 og 6a i Europol-konventionen.
   Artikel 3
   Data, som er indsamlet i overensstemmelse med artikel 1, skal tilintetgøres efter seks måneder, med mindre der er yderligere behov for disse data med henblik på igangværende kontrol.
   Artikel 4
   Europol skal, når Europol behandler data i henhold til denne afgørelse, overholde de bestemmelser om databeskyttelse og datasikkerhed, der er fastsat i Europol-konventionen, særlig artikel 14, stk. 3, og artikel 25, og gennemførelsesbestemmelserne hertil.
   Artikel 5
   Styrelsesrådets beslutning af 9. juni 1999 om registrering (logning) ved indhentning af personoplysninger og beslutning af 28. februar 2001 om registrering (logning) ved indhentning af personoplysninger i informationssystemet ophæves herved.
   Artikel 6
   Denne afgørelse træder i kraft den 19. april 2007.

      Udfærdiget i Haag, den 20. marts 2007

         Hans-Jürgen FÖRSTER

            Formand for Styrelsesrådet

      (1)  EFT C 316 af 27.11.1995, s. 2.

      (2)  EUT C 2 af 6.1.2004, s. 1.

      (3)  Jf. udtalelse 06/40 af. 19. oktober 2006.

      (4)  EFT C 26 af 30.1.1999, s. 1.